CELEX: 22007D0122
Language: mt
Date: 2007-09-28 00:00:00
Title: Deċiżjoni tal-Kumitat Konġunt taż-ŻEE Nru 122/2007 tat- 28 ta' Settembru 2007 li temenda l-Anness XIII (It-Trasport) tal-Ftehim taż-ŻEE

21.2.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 47/47
               
            DEĊIŻJONI TAL-KUMITAT KONĠUNT TAŻ-ŻEE
      Nru 122/2007
      tat-28 ta' Settembru 2007
      li temenda l-Anness XIII (It-Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 91/2007 tas-6 ta' Lulju 2007 (1).
               
            
                  (2)
               
               
                  Ir-Regolament (KE) Nru 1107/2006 tal-Parlament Ewropew u tal-Kunsill tal-5 ta' Lulju 2006 dwar id-drittijiet ta' persuni b'diżabbiltà u ta' persuni b'mobbiltà mnaqqsa meta jivvjaġġaw bl-ajru (2) għandu jiġi inkorporat fil-Ftehim.
               
            
                  (3)
               
               
                  It-territorju żgħir ħafna tal-Liechtenstein kif ukoll l-istruttura ġeografika speċifika tiegħu u l-fatt li s-servizzi ta' l-ajru huma pprovduti biss f'numri eċċezzjonalment limitati għandhom jittieħdu in kunsiderazzjoni.
               
            
                  (4)
               
               
                  L-ammont totali tat-traffiku ta' l-ajru fil-Liechtenstein u l-fatt li l-ebda servizzi regolari lejn jew mil-Liechtenstein m'huma disponibbli u li l-infrastruttura ta' l-avjazzjoni ċivili fil-Liechtenstein tikkonsisti biss f'ħelikopter wieħed għandu jittieħed in kunsiderazzjoni,
               
            IDDEĊIEDA DAN LI ĠEJ:
      Artikolu 1
      Il-punt li ġej għandu jkun inserit wara l-punt 68ab (ir-Regolament (KE) Nru 261/2004 tal-Parlament Ewropew u tal-Kunsill) ta' l-Anness XIII mal-Ftehim:
      
         
                     “68ac.
                  
                  
                     
                        32006 R 1107: Ir-Regolament (KE) Nru 1107/2006 tal-Parlament Ewropew u tal-Kunsill tal-5 ta' Lulju 2006 dwar id-drittijiet ta' persuni b'diżabbiltà u ta' persuni b'mobbiltà mnaqqsa meta jivvjaġġaw bl-ajru (ĠU L 204, 26.7.2006, p. 1).
                     Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattazzjonijiet li ġejjin:
                     Il-miżuri stabbiliti f'dan ir-Regolament m'għandhomx ikunu applikabbli għall-infrastruttra eżistenti ta' l-avjazzjoni ċivili fir-territorju tal-Liechtenstein.”
                  
               
      Artikolu 2
      It-testi tar-Regolament (KE) Nru 1107/2006 fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fid-29 ta' Settembru 2007, sakemm ikunu ntbagħtu n-notifiki kollha skond l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippublikata fis-Sezzjoni ŻEE ta', u fis-Suppliment ŻEE ta', il-Ġurnal Uffiċjali ta' l-Unjoni Ewropea.
      
         Magħmul fi Brussell, 28 ta' Settembru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 328, 13.12.2007, p. 40.
      
         (2)  ĠU L 204, 26.7.2006, p. 1.
      
         (*)  Ebda rekwiżiti kostituzzjonali mhuma indikati.